open-index/open-wikipedia-markdown huggingface dataset:
Ole Morten Rokvam

**Ole Morten Rokvam** (født 22. mars 1963 i Oslo) er en norsk keramiker, bosatt i Risør. Han har utdannelse fra Indiana State University (1984–89)  og Southern Methodist University i Dallas, Texas (1995-97). Etter flere år i USA, flyttet han tilbake til Norge og har siden blitt boende i Risør, hvor han har etablert et eget galleri.

Rokvam er kjent som en aktiv og engasjert kunstner med et særegent uttrykk, der han henter inspirasjon fra industri og arkitektur. Skulpturelle kanner er et av hans varemerker. I forbindelse med en utstilling på Galleri Format i 2007, forteller han at han henter elementer fra industrien og kan bli inspirert av oljekanner og maskindeler fra nedlagte bedrifter. Han har flere separatutstillinger bak seg, både i USA og Norge. I Norge har han blant annet hatt separatutstillinger i kunstforeninger i Risør (2001), Skien (2002), Ål og Mandal (begge i 2003). Han har stilt ut på Galleri Smia i Kristiansand (2004), Galleri Format i Bergen (2007) og Galleri Falkum i Skien (2008). Rokvams arbeider er innkjøpt av Vestlandske kunstindustrimuseum (nå KODE1) i Bergen (2003), Risør kommune (2004), Nordenfjeldske kunstindustrimuseum i Trondheim (2005), Nasjonalmuseet (2009) og Kunstindustrimuseet i Oslo (2012).

Ole Morten Rokvams brenningsteknikk (raku) foregår ved at arbeidene blir brent til 1350 grader celsius i en vedfyrt ovn i opptil fem døgn. Gjennom Den kulturelle skolesekken i Aust-Agder har mange elever i grunnskolen tatt del i hans kunstprosjekter. Han har mottatt mange utmerkelser både nasjonalt og internasjonalt for sitt unike arbeid. Som eneste kunstner er han tildelt Aust-Agder fylkeskommunes kulturstipend to ganger – i 2003 og 2012.

I perioden 15.11. – 21.12.2014  er Rokvam engasjert i gruppeutstillingen «Transformator» i Bomuldsfabriken Kunsthall i Arendal, en eksperimentell utstilling med abstrakte skulpturer, installasjoner, lydarbeid og video. Utstillingen er laget av en gruppe keramikere i samarbeid med Norsk Teknisk Porselen (NTP) i Fredrikstad.
 
Ole Morten Rokvam er medlem av Norske kunsthåndverkere Sør-Norge (NK Sør-Norge).

## Referanser


## Kilder
* http://www.norskekunsthandverkere.no/kunsthandverkere/ole-morten-rokvam 
* http://sites.web123.no/norskekunsthaandverkere/gf/gfhjem.cfm?pArticleId=10342&pArticleCollectionId=101
* https://web.archive.org/web/20160309064310/http://austagder.kulturnett.no/2014/02/manedens-kunstner-30/
* http://www.bomuldsfabriken.no/
Protorthoptera

**Protorthoptera** er en utdødd insektgruppe. Det er sannsynligvis en oppsamlings-gruppe som inneholder en rekke primitive, vingede insekter fra tidlig i de vingede insektenes evolusjonære historie. Slike grupper lar seg vanskelig plassere fordi de stort sett bare har primitive morfologiske trekk.

## Utseende
Ofte ganske store, vingede insekter (*Protophasma dumasii* hadde for eksempel en vingelengde på ca. 75 millimeter). De fleste av gruppene er temmelig ufullstendig kjente.

## Levevis

## Fossiler
I denne gruppen blir det plassert arter som levde i karbon og perm.
De er noen av de tidligste, og mest primitive, av de vingede insektene.

## Systematisk inndeling
Protorthoptera er sannsynligvis ikke en naturlig gruppering, gruppen vil trolig oppløses når de inkluderte artenes innbyrdes slektskap blir utredet. Det er sannsynlig at de fleste etter hvert havner i gruppen Hemipteroidea.

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Neoptera
****** Gruppen Protorthoptera Handlirsch, 1906
******* Familien Adeloneuridae Carpenter, 1938 - Karbon
******* Familien Anthracothremmidae Handlirsch, 1906 - Karbon
******* Familien Apithanidae Handlirsch, 1911 - Karbon
******* Familien Cymbopsidae Kukalova, 1965 - Perm
******* Familien Eucaenidae Handlirsch, 1906 - Karbon
******* Familien Hadentomidae Handlirsch, 1906 - Karbon
******* Familien Herdinidae Carpenter & Richardson, 1971 - Karbon
******* Familien Heteroptilidae Carpenter, 1976 - Perm
******* Familien Homalophlebiidae Handlirsch, 1906 - Karbon og Perm
******* Familien Homoeodictyidae Martynov, 1937 - Perm
******* Familien Megagnathidae Tillyard, 1918 - Karbon
******* Familien Nugonioneuridae Carpenter, 1976 - Perm
******* Familien Pachytylopsidae Handlirsch, 1904 - Karbon 
******* Familien Protoblattinopsidae Laurentiaux, 1966
******* Familien Protophasmatidae Brongniart, 1885 - Karbon, representerer kanskje et evolusjonært mellomledd mellom rettvinger og Dictyoptera
******* Familien Reculidae Handlirsch, 1906 - Karbon 
******* Familien Rigattopteridae Pinto, 1996 - Karbon
******* Familien Stygnidae Handlirsch, 1906 - Karbon 
******* Familien Thoronysididae Handlirsch, 1919

## Litteratur
* Béthoux, O. (2003) *Protophasma dumasii* Brongniart, 1879, a link between Orthoptera and the "dictyopterid" orders? *Journal of Orthoptera Research* 12(1): 57-62 http://palaeoentomolog.ru/Lib/bethoux_jor_2003.pdf
* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.

## Eksterne lenker
*
Ole Storstein

**Ole A. Storstein** (født 16. juli 1909, død 11. august 1998) var en norsk professor i medisin, kjent som ekspert på hjerte- og karsykdommer (kardiologi).

Han var oppvokst i Sunnfjord og på Hellesylt.  Mellomskolen gikk han i Førde med uteksaminering i Florø. Etter examen artium 1928 og cand.med. 1936 startet han sin praksis, først som vikar for 2. assistentlege ved sykehuset i Florø, så kommunelege i Skånland i Lofoten fra 1937 til 1940, så noen korte opphold ved Dikemark sykehus og Kysthospitalet i Hagevik utenfor Bergen i 1941.

Fra 1941 til 1944 var han ved Haukeland sykehus i Bergen før han tilbrakte to år som assistentlege ved Bodø sykehus. Fra 1946 var han tilbake i Bergen, men innledet nå en studieperiode i hjertesykdommer, som innebar opphold ved Sabbatsbergs sjukhus i Stockholm i 1946, ved Hammersmith Hospital i London i 1947, slik at han i 1948 erklæres som spesialist i indremedisin.

Han ble i 1951 forfremmet fra reservelege til overlege ved Haukeland sykehus.  I 1952 mottok han dr.med. fra Universitetet i Bergen på avhandlingen «The effect of pure oxygen breathing on the circulation in anoxemia», hvorpå han ble lege i Stokmarknes. Fra 1954 til 1959 var han tilbake i Bodø, før han i 1959 ble tilknyttet Rikshospitalet i Oslo som dosent i kardiologi (hjertelære), fra 1963 som professor.

Han ble utnevnt til ridder av 1. klasse av St. Olavs Orden i 1980. 

Ole var sønn av utskiftningsformann Arne Olai Ole Berntsen Storstein (1881–1961) og Karoline Stadheim (1884–1947). Han ble i 1937 gift med  Ragnhild Eldbjørg Langva (1916–) fra Ålesund. Deres datter Liv Storstein (1938–1996) fulgte i farens fotspor og ble en anerkjent kardiolog.
## Utgivelser
* 
* 
## Referanser
(Sittin’ On) The Dock of the Bay

**«(Sittin' On) The Dock of the Bay»** er en sang skrevet av Steve Cropper og Otis Redding som ble spilt inn og gitt ut på singel med Otis Redding i 1968. Sangen ble også gitt ut på albumet *The Dock of the Bay* senere samme år.

Den ble Otis Reddings største hit-singel, både i USA og Europa. Den ble tildelt to Grammy-priser. Rolling Stone magazine rangerte sangen som nummer 28 på listen The 500 Greatest Songs of All Time.

## Coverversjoner

Blant annet Glen Campbell, Cher, Peggy Lee, David Allan Coe, Bob Dylan, Don Partridge, Percy Sledge, Dee Clark, Sam & Dave, Widespread Panic, Kenny Rankin, Dennis Brown, Michel Pagliaro, Jacob Miller, Pearl Jam, the Format, T. Rex,  Sara Bareiles, Rod Stewart, Lisa Ono, Aaron Neville, Brent Smith og Garth Brooks har spilt inn «The Dock of the Bay». Waylon Jennings og Willie Nelson duett nådde nummer 13 på US Hot Country Songs liste. Sammy Hagar ga ut en versjon av sangen som en album-singel i 1979, han hadde med sangens medforfatter Steve Cropper på gitar. Tina Turner spilte sangen live på sin Twenty Four Seven Millennium Tour og et av disse opptakene er å finne på videoen *[[One Last Time Live in Concert]]* som ble gitt ut i 2001. Albumet *The Hunger* fra 1987 med Michael Bolton inneholdt også en versjon av sangen som nådde nummer 11 på Billboard Hot 100 og nummer 12 på Album Rock Tracks listen, den nådde også topp 77 på UK Singles listen.

## Besetning

* Otis Redding – vokal
* Booker T. Jones og Isaac Hayes – keyboard
* Steve Cropper – gitar
* Donald Dunn – bassgitar
* Al Jackson Jr. – trommer
* Wayne Jackson – trumpet, trombone
* Andrew Love – saksofon

## Referanser
Khristo Bogoev

**Khristo Popminev Bogoev** (bulgarsk: *Христо Попминев Богоев*, født 25. november 1855 i Zmejovo, død 14. januar 1930 i Burgas) var en bulgarsk advokat, prefekt og politiker.

Han var ordfører i den bulgarske byen Burgas fra 12. april 1901 til 22. september 1902.

## Referanser
William Morton

**William Morton** er navnet til flere personer:

*William T. G. Morton (1819–1868), amerikansk tannlege kjent for utviklingen av moderne anestesi
*William Morton (syklist) (1880–1952), canadisk syklist
Try a Little Tenderness

**«Try a Little Tenderness»** er en sang skrevet av Jimmy Campbell, Reg Connelly og Harry M. Woods som ble spilt inn med Val Rosing og The Ray Noble Orchestra 8. desember 1932.

Otis Redding spilte inn sangen og ga den ut på albumet *Complete & Unbelievable: The Otis Redding Dictionary of Soul* i 1966. Sangen ble også gitt ut på signel senere samme år. Musikerne var Booker T. Jones på hammondorgel - med flere.

Tina Turner spilte sangen live på sin Twenty Four Seven Millennium Tour. Den ble også gitt ut på videoen *[[One Last Time Live in Concert]]* som ble gitt ut i 2001.

## Eksterne lenker
*
Arne Norheim

**Arne Norheim** (født 1969 i Cincinnati, USA) er en norsk næringslivsleder. Siden mai 2019 har han vært administrerende direktør for det børsnoterte IT-konsulentselskapet Webstep, som leverer digitaliseringstjenester til privat og offentlig sektor i både Norge og Sverige.  I den offentlige debatten har han engasjert seg i temaer som styrking av Norges IKT-kompetanse, mangfold i IT-bransjen og behovet for økt rekruttering av kvinner til teknologiyrker.

Norheim har tidligere innehatt en rekke lederstillinger i det multinasjonale teknologi- og konsulentselskapet IBM i USA, Frankrike og Sverige, før han i 2010 tok over ansvaret for IBMs outsourcingsdivisjon i Danmark.  I 2013 ble han utnevnt til administrerende direktør for IBM Norge. 

Norheim vokste opp i Sandnes, og er utdannet Bachelor of Science i finans ved Purdue University i Indiana i USA. Han er sønn av næringslivsleder og Høyre-politiker Arne Norheim, som blant annet ledet Sparebank 1 SR-Bank fra 1991 til 1999. 

Han er en ivrig svømmer, og i 2012 deltok han for Gentofte svømmeklubb i Danmarksmesterskapet for mastersvømmere (25 år og eldre) på langbane. Året etter vant han 100 meter medley på kortbane, og var med på vinnerlaget i 4 x 200 frisvømming på kortbane.

Norheim er styremedlem i Faktisk.no.

## Referanser


## Eksterne lenker
* Arne L. Norheim på LinkedIn
*Arne L. Norheim på Twitter
Panajot Rusaliev

**Panajot Janev Rusaliev** (bulgarsk: *Панайот Янев Русалиев*, født 1846 i Burgas, død 1922 samme sted) var en bulgarsk bestyrer og politiker.

Han var ordfører i den bulgarske byen Burgas i to kortere perioder, henholdsvis fra  27. januar til 15. september 1887  og igjen fra 20. mars til 7. april 1908.

## Referanser
Urmunn

**Urmunn** eller **blastopore** er en struktur som dannes tidlig i fosterutviklingen hos alle dyr med munn. Urmunnen er dannes gjennom gastrulasjon, og er inngangen urmagen. Hos nesledyr, kammaneter og protostome dyr (brorparten av dyreriket) vil urmunnen forbli munnen helt fram til det voksne dyret. Hos deuterostome dyr (pigghuder, hemichordater og chordater) vil imidlertid urmunnen lukkes, og en ny åpning dannes i motsatt ende av fosteret.

## Referanser
Daniel Gottlieb Treu

**Daniel Gottlieb Treu** (også *Daniele Teofilo Fedele*; født 1695 i Stuttgart. død 7. august 1749 i Breslau) var en tysk fiolinist og komponist fra seinbarokken.

En viktig lærer for Treu var Johann Sigismund Kusser, som hadde et seks år langt opphold i Paris og et samarbeid med Jean-Baptiste Lully bak seg. Takket være hertugen av Württemberg fikk Treu muligheter til et to år langt opphold i Venezia, og kom der i kontakt med Antonio Vivaldi og Antonio Biffi.  Siden Treu raskt behersket den italienske stilen, utnevnte *Teatro S. Angelo* ham til sin *Compositore*.  Etter oppholdet i Venezia, som varte fra 1725 til 1727, opptrådte han i Praha og Breslau med en italiensk operatrupp. Fra 1740 var han kapellmester hos grev Karl von Schaffgotsch.

Fire av Treus sceneverk stammer fra den tidlige perioden i Tyskland. Han skrev tolv operaer mens han var i Venezia, til de modne verkene hører *Caio Martio Coriolano*, *Don Chiscotte*, *Astarte «Endimione»* (med libretto av Pietro Metastasio) og *Ulisse e Telemaco*. 

Treu forfattet to læreverk på latin. Ifølge en selvbiografi skrev han en mengde verk av alle slag, men ikke noe er bevart. Heller ikke de to teoretiske avhandlingene er funnet igjen, men de ble beskrevet av Ernst Ludwig Gerber i 1800.

## Referanser


## Eksterne lenker
*
Rolling Stone (singel)

**«Rolling Stone»** er en sang skrevet av Phil Dennys, Errol Brown og Suzi Quatro. Den ble spilt inn og gitt ut på singel med Suzi Quatro i 1972.

## Eksterne lenker
*
Derrynane House

**Derrynane House**  (irsk:*Teach Dhoire Fhionáin*) var hjemmet til den irske politikeren Daniel O'Connell. Det er i dag et irsk nasjonalmonument og del av en nasjonalpark.

## Eksterne lenker
* Derrynane House på Heritage Irland
* Derrynane House & National Park via Derrynane.com
Allround-NM på skøyter junior 2006

**Allround-NM på skøyter junior 2006** ble avholdt 18. og 19. februar 2006 på Leangen kunstisbane på Leangen i Trondheim. Teknisk arrangør var Sportsklubben Falken.

Norgesmestere ble Frida van Megen, Rakkestad IF for damene og Joachim  Haugen, IF Herkules for herrene.

## Sammenlagt Damer Junior

### Testløp, damer

## Sammenlagt Herrer Junior

### Testløp, herrer

## Funksjonærer
* Overdommere var Per Hansen for herrene og Svein Inge Strugstad for damene.
* Startere var John Magne Eliassen for herrene og Trond Ratdal for damene.
* NSFs teknisk delegerte (TD) var Erik Øsmundset.

## Referanser




## Eksterne lenker
* 
* 
* NM Junior Allround 2006  resultatlister på www.n-s-f.no
Folkmann Freck Schaanning

**Folkmann Freck Schaanning** (født 25. november 1811 i Gjerpen i Grenland, død 22. oktober 1895 i Trondhjem) var en norsk dommer.

Han var sønn av Peder Christian Schaanning og Anna Katarina Folkmann. Faren var forvalter ved Fossum Jernverk. Brødrene Johan Jørgen Lange Schaanning og Jens Christian Folkmann Schaanning var stortingsmenn. Folkmann Freck Schaanning giftet seg i 1846 med Catharina Henriette «Thrine» Knudtzon, datter av kjøpmann Christian Knudtzon i Trondhjem. Paret fikk tre barn som vokste opp, deriblant dommer, banksjef og ordfører Christian Schaanning.

Han hadde studentereksamen fra Skiens skole fra 1830 og juridisk embedseksamen med laud fra 1835. I 1837 kom han til Trondhjem som fullmektig hos stiftsamtmannen, hvor han ble værende i over åtte år. Ved siden av dette var Schaanning redaktør i *[[Adresseavisen]]* 1839–1841 og medlem av Klubselskabet Harmonien i Trondhjem fra 1840. Schaanning var sakfører i Fredrikshald 1846–1848 og sorenskriver, fogd og byfogd i Hammerfest 1848–1855, hvoretter han ble dommer og justitiarius ved Trondhjems stiftsoverrett. Han var sorenskriver ved Strinda og Selbu sorenskriverembede i Trondhjem 1862–1890.

Schaanning var medlem av Trondhjem bystyre i en årrekke, varaordfører i bystyret under ordfører Fritz Lorck i 1863 samt vararepresentant til Stortinget fra kjøpstedene Trondhjem og Levanger 1868–1870.

Schaanning var ridder av 1. klasse av St. Olavs Orden og ridder av Nordstjerneordenen.

## Referanser
Rolling Stone (andre betydninger)

***[[Rolling Stone]]*** er et amerikansk tidsskrift med fokus på populærkultur.

***Rolling stone*** eller **Rollingstone** kan også sikte til:

## Geografi
*Rollingstone i Minnesota i USA
*Rollingstone i Queensland i Australia
*Rollingstone Creek, en elv i Minnesota

## Musikk
*"Rollin' Stone", en sang fra 1950 av Muddy Waters 
*"Like a Rolling Stone", en sang fra 1965 av Bob Dylan
*"Daddy Rolling Stone", en sang fra 1965 av The Who
*"Papa Was a Rollin' Stone", en sang fra 1971 spilt inn av The Temptations
*"Rolling Stone (singel)", en sang fra 1972 av Suzi Quatro
*"The Cover of the Rolling Stone", en sang fra 1973 spilt inn av Dr. Hook
**[[Just a Rolling Stone]]*, et album fra 2008 av Donnie J. Klang
* "Rolling Stone", en sang fra 2011 av den amerikanske hip-hopgruppa Black Hippy, utgitt på albumet fra 2011 kalt *[[Setbacks (album)|Setbacks]]* 
* "Rolling Stone", en sang fra 2013 av det japanske indierock-bandet Asian Kung-Fu Generation, utgitt på samlealbumet fra 2014 kalt *[[Feedback File 2]]*.
* "Rolling Stone", en sang fra 2014 av den amerikanske hip-hopdiscjockeyen DJ Kay Slay, utgitt på mixtapen fra 2014 kalt *The Rise of a City*

## Rolling Stones
***[[The Rolling Stones]]**, britisk rockegruppe  
**The Rolling Stones (album), bandets debutalbum fra 1964 
*The Rolling Stones (roman), en roman fra 1952 av Robert A. Heinlein
*19383 Rolling Stones, en asteroide
Kai-Morten Terning

**Kai-Morten Terning** (født 1977) er en norsk politiker fra Fremskrittspartiet. Terning er utdannet fra Randaberg Videregående skole, Høyskolen i Buskerud (grunnfag i statsvitenskap) og Høyskolen i Agder (påbegynt bachelorgrad i statsvitenskap).

## Politisk karriere
Fra 1994 til 2004 hadde han en rekke verv i fire ulike fylkeslag for Fremskrittspartiets Ungdom (FpU). Terning var i periodene 2000–2001 og 2004–2008 sentralstyremedlem og konstituert 2. nestformann i FpU. I periodene 2001–2003 og 2005–2006 var han generalsekretær i FpU.

Terning satt i perioden 2006–2011 i Oslo byråd som byrådssekretær for Velferd og sosiale tjenester (senere Eldre og sosiale tjenester). Fra 2012 til 2014 var han politisk rådgiver Oslo FrPs bystyregruppe.

Den 17. oktober 2014 ovetok han etter Maria Hoff Aanes som statssekretær for Solveig Horne i Barne-, likestillings- og inkluderingsdepartementet under Erna Solbergs regjering.

## Viking Oslo
Terning er også kjent som ivrig Viking-supporter og pådriver bak supporterklubben Viking Oslo, som ble etablert i ca. 2014 sammen med blant annet Mímir Kristjansson. Terning og Viking Oslo har fått mye oppmerksomhet for å rydde bortesupportertribunene etter kamper i Eliteserien og i utlandet.

## Referanser


## Eksterne lenker
* 
*  Statssekretær Kai-Morten Terning (FrP),  Barne-, likestillings- og inkluderingsdepartementet
Srbac

**Srbac** (serbisk: Србац) er en by og kommune nord i entiteten Republika Srpska i Bosnia-Hercegovina. Byen ligger ved elven Vrbas munning i Sava. Elven Sava er her grenseelv mot Kroatia. På den kroatiske siden av elven ligger landsbyen Davor. Kommunen har ca. 19&nbsp;000 innbyggere, mens selve byen har ca. 3&nbsp;000 innbyggere.

## Referanser


## Eksterne lenker
*
Christian Knudtzon

**Christian Knudtzon** (født 10. september 1787 i Trondhjem, død 9. juli 1870) var en norsk kjøpmann.

Han var sønn av kjøpmann og stortingsmann Hans Carl Knudtzon og Karen Müller i Trondhjem og nevø av kjøpmann Nicolay Heinrich Knudtzon i Kristiansund. Han giftet seg i 1813 med sin kusine, Benedicte Catharina Knudtzon fra Kristiansund.

Sammen med sin bror, Broder Lysholm Knudtzon, og deres to fettere fra Kristiansund ble Christian Knudtzon sendt til presten Christian Clausen i Flensburg for utdannelse mellom 1796 og 1802. Clausen var guttenes grandonkel. Etter konfirmasjonen i 1802 reiste de tilbake til Trondhjem, hvor de ble lærlinger og kjøpsvenner i farens handelshus, Hans Knudtzon & Co. I 1823 overtok brødrene Knudtzon og svogeren Lorentz Johannsen handelshuset. Handelshuset drev særlig med eksport av fisk, trelast og kobber. Eierskapet i handelshuset ble overdratt til Christian Knudtzons sønn, Hans Nicolay Knudtzon, i 1862.

Ved siden av kjøpmannsvirksomheten var Knudtzon medlem av Norges Banks representantskap 1827–1833, Norges Banks direksjon 1833–1851, Trondhjems Sparebanks direksjon 1835–1841, Trondhjems borgerlige realskoles direksjon 1826–1842, Angellske Stiftelsers inspeksjon 1828–1834 og Røros Kobberverks overdireksjon 1825–1849.

Etter å ha vært dansk visekonsul 1820–1849 og konsul 1849–1854, ble Knudtzon ridder av Dannebrogordenen.

## Referanser


## Eksterne lenker
Karja kirke

**Karja kirke** (estisk: **Karja kirkik**) er en kirke fra middelalderen ved Linnaka på Øsel (estisk: *Saaremaa*) i Estland. Kirken er kjent for fint utskårne stenskulpturer samt for kalkmalerier med symboler som henleder oppmerksomheten på førkristent opphav. 

## Referanser


## Eksterne lenker
*
Japan under Asiamesterskapet i friidrett 2000

**Japan** deltok under Asiamesterskapet i friidrett 2000 som ble arrangert i 2000 i Jakarta i Indonesia. Utøvere fra Japan tok 17 medaljer under mesterskapet.

## Medaljevinnere

## Eksterne lenker
* GBR Athletics
Schach

***Schach*** er et av de viktigste tyskspråklige sjakktidsskriftene.

*Schach* har blitt utgitt siden 1947. Fram til 1962 kom det ut to ganger i måneden, deretter månedlig. Fra starten i 1947 ble det gitt ut av  Express-Verlag i Berlin under navnet *Schach-Express*, fra juli 1950 under dagens tittel. Rundt 1998 ble Exzelsior Verlag utgiver.

*Schach* var fra 1953 det eneste sjakktidsskriftet i DDR, hele tiden med samme pris, 1.20 Mark. Det ble også gitt ut i Forbundsrepublikken, da til markedspris, med omslag av bedre kvalitet og uten innenrikspolitiske og regionale temaer spesifikke for DDR. I 1996 ble *Schach-Report* innlemmet i tidsskriftet. *Schach-Report* innlemmet på sin side det gamle tidsskriftet *[[Deutsche Schachzeitung]]* i 1989, og dagens tidsskrift bærer «Deutsche Schachzeitung» som undertittel.

Fra 1991 ble *Schach* et mer rendyrket organ for toppspillere. De rundt 82 sidene består i betydelig grad av rapporter fra viktige turneringer og ligaer, spesielt Bundesliga, den tyske toppligaen.

Tidsskriftets webside inneholder blant annet undervisning av stormestre (GM) og internasjonale mestre (IM). Av bidragsytere kan nevnes Magnus Carlsen, Viswanathan Anand og Levon Aronjan.

## Referanser


## Eksterne lenker
* Hjemmesiden til tidsskriftet ''Schach''
Helianthemum salicifolium

***Helianthemum salicifolium*** er en plante i solrosefamilien.

Den er en ettårig, hårete urt som blir 5–25&nbsp;cm høy. De nedre bladene er ovale med akselblad, mens de øvre bladene er lansettformede uten akselblad. Blomstene er gule eller gullgule, 10–22&nbsp;mm, og sitter i kvaster med 5–20 blomster. Arten vokser i maquis, garrigue, steppe, halvørken og på andre tørre, åpne steder med stein, sand eller gras. I likhet med flere andre ''Helianthemum''-arter danner den mykorrhiza med ørkentrøfler i slektene *[[Terfezia]]* og *[[Tirmania]]*.

*Helianthemum salicifolium* er utbredt i alle middelhavslandene. Nordgrensen går i Midt-Frankrike, Sveits, Istria, Serbia, Bulgaria, Krim og Transkaukasia. Mot sør finnes den i Irak, Egypt, Libya, Tunisia, Algerie, Marokko og Kanariøyene.

## Kilder
* 
* 
* 
* 

## Eksterne lenker
* 
* Cretan Flora – ''Helianthemum salicifolium''
Kjersti Aastad

**Kjersti Aastad** (født 11. juli 1980) er en norsk politiker fra Høyre. Den 7. oktober 2014 ovetok hun etter Catharina Munthe som politisk rådgiver for kulturminister Thorhild Widvey i Erna Solbergs regjering. Da Thorhild Widvey gikk av som kulturminister gikk Kjersti Aastad tilbake til Høyres stortingsgruppe som kommunikasjonsrådgiver.  

## Eksterne lenker
* Politisk rådgiver Kjersti Aastad (H),  Kulturdepartementet
Agadez

**Agadez** eller **Agadès** er en oaseby i Niger, og administrasjonssenter i regionen Agadez.

Byen ligger sør for Aïrfjellene og har 124&nbsp;000 innbyggere (2011). Agadez er en markedsplass for tuaregene, og et gammelt knutepunkt for den transsaharisk handelen. Byen vokste fram i løpet av 1400- og 1500-tallet, da sultanatet i Aïr ble etablert.

I 2013 ble gamlebyen i Agadez innskrevet på UNESCOs verdensarvliste. Gamlebyen består av 11 kvartaler, asymmetrisk anlagt. Her finnes leirhus, religiøse bygninger og administrative bygninger, alle utført i leire. Minareten som er 27 m høy, er den høyeste i sitt slag. Gamlebyen ble oppført på verdensarvlista av to grunner: dels den særegne byggeskikken i leire, og dels byens historiske rolle i karavanetrafikken over Sahara.

## Referanser


## Eksterne lenker
* 
* 
* agadez-niger.com/, om Agadez og Tuaregkulturen
* agadez.org, historie, samfunn og utvikling
386BSD

**386BSD** (også kalt **Jolix**) er et fritt og monolittisk Unix-lignende operativsystem som basert på BSD. Første utviklingsversjon (versjon 0.0) ble lansert den 12. mars 1992, og den siste versjonen ble lansert i 1994. 386BSD var utviklet til bruk på Intels 386-prosessorer. Det er efterhvert blitt erstattet av frie operativsystemer i samme familie, slik som NetBSD og FreeBSD.

## Referanser


## Eksterne lenker
*
Kjernejournal

**Kjernejournal** er en elektronisk løsning som samler helseopplysninger for pasienter i Norge. Løsningen gir helsepersonell bred tilgang til opplysningene. Tidligere har pasientjournalen vært begrenset til det enkelte legekontor. Kjernejournal innføres i partier for hele befolkningen. Totalt er det høsten 2015 opprettet kjernejournal for 2,4 millioner innbyggere.

Formålet med en kjernejournal er å gi økt pasientsikkerhet ved å gi helsepersonell bred tilgang til informasjon om pasientens legemidler, besøkshistorikk hos spesialisthelsetjenesten, informasjon som allergier og opplysninger pasienten selv har registrert. Intensjonen er å forbedre helsetjenesten, særlig i akuttmedisinske situasjoner. Helsedirektoratet er positive til ordningen, som de mener «allerede [har] reddet liv».

Det har også vært uttrykt skepsis mot den sentraliseringen av pasientjournaler som en kjernejournal medfører. Man har vært bekymret for at en slik bred tilgjengeliggjøring kan føre til at sensitive personopplysninger om ting som seksuelle forhold, rusmidler og psykiatriske diagnoser tilgjengeliggjøres for uvedkommende eller brukes på en måte som pasienten ikke ønsker, og for at pasienten dermed ikke lenger skal våge å fortelle ting som kan være nødvendige for å få riktig behandling til legen. Legeforeningen har vært blant de som har uttrykt skepsis til en sentralisering av pasientjournalene. For Legeforeningen har det vært viktig å opprettholde tilliten mellom pasient og lege.

Datatilsynet har jobbet for en rett til å kunne reservere seg mot kjernejournal, selv om de samtidig har sagt at de er positive til ordningen. Pasienter kan selv se hvem som har vært inne på journalen, noe Datatilsynet mener vil være med å forhindre snoking. Legeforeningen mener at informasjonen i kjernejournalen må begrenses til det som er helt nødvendig å kjenne til i en akuttsituasjon, og ikke omfatte det som er «kjekt å vite». Organisasjonen Mental Helse har også uttrykt skepsis til ordningen, og har i likhet med Legeforeningen ytret et ønske om at informasjonen i kjernejournalen begrenses.

Feil i datagrunnlaget til kjernejournalen førte i august 2015 blant annet til at en 33-åring fikk registrert ukorrekte opplysninger om at vedkommende hadde vært innlagt i avdeling for rus og psykiatri.

Man kan reservere seg mot kjernejournal på HelseNorge sine nettsider. Den 18. august 2015 hadde 1200 reservert seg mot ordningen.

## Referanser


## Eksterne lenker
* HelseNorge sin nettside der du kan reservere deg mot kjernejournal og se dine opplysninger
Schwickertoptera

**Schwickertoptera** er en utdødd insektgruppe. 

## Utseende
Store, nettvinge-lignende insekter med store fasettøyne (hodet ligner øyenstikkere), hunnene med et tydelig eggleggingsrør (ovipositor). I vingene er årene RP og MA skilte gjennom hele vingen (hos andre nettvinger er de sammenvokst i den indre delen).
 
## Fossiler
Gruppen er kjent fra fossiler fra kritt fra Crato-formasjonen i Brasil.

## Systematisk inndeling
 

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Neoptera
****** Gruppen Holometabola 
******* Gruppen Neuropteriformia
******** Gruppen Nettvinger (i vid forstand), Neuropterida
********* Ordenen **Schwickertoptera** Bechly, 2007
********** Familien Rafaelidae Nel *et al*., 2005
*********** *[[Rafaelia maxima]]* Nel *et al*., 2005
*********** *[[Rafaelia minima]]* Nel *et al*., 2005

## Litteratur
* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.

## Eksterne lenker
*
Høyderisser

En **høyderisser** er et instrument som brukes til måle og merke høyder f.eks. på et arbeidsstykke av metall. En høyderisser kan ha en Nonius-skala.

## Litteratur
*
Skleroptera

**Skleroptera** er en utdødd insektgruppe. 

## Utseende
Den eneste kjente eksemplaret var et stort insekt (lengde 28 millimeter uten hodet, som manglet). Forvingene var harde dekkvinger, kroppen sammentrykt fra sidene. Ligner på biller og viftevinger, men skiller seg fra disse ved disse karakterene: prothorax (første mellomkroppssegment) mangler en kantlist, forvingenes røtter sitter ganske tett sammen, anal-feltet i forvingene er svært smalt ved roten og utvider seg utover.

## Levevis
Siden ordenen bare er kjent fra ett enkelt, nokså ufullstendig fossil er det ikke mulig å si noe særlig om biologien. I og med at hodet manglet er det ikke mulig å si noe om hva den spiste.

## Fossiler
Gruppen er kjent fra ett enkelt fossil fra karbon fra Commentry-formasjonen i Frankrike.

## Systematisk inndeling
Gruppen er trolig beslektet med biller og viftevinger.

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Neoptera
****** Gruppen Holometabola 
******* Gruppen Neuropteriformia
******** Gruppen Coleopterida
********* Ordenen **Skleroptera** Kirejtshuk & Nel, 2013
********** Familien Stephanastidae Kirejtshuk & Nel, 2013
*********** *[[Stephanastus polinae]]* Kirejtshuk & Nel, 2013

## Litteratur
* Kirejtshuk, A.G. og Nel, A. (2013 ) Skleroptera, a New order of holometabolous insects (Insecta) from the Carboniferous. *Zoosystematica Rossica* 22(2): 247-257. http://www.zin.ru/journals/zsr/pdf/2013-2/ZR_22(2)_Kirejtshuk.pdf
* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.

## Eksterne lenker
*
Kanal1 Drammen

**Kanal1 Drammen** er en radiokanal som hadde sendestart den 16. oktober 2010. Kanalen har hovedkvarter i Drammen, og drives av Danvik Folkehøgskole med radiolærer Gro Sivertsen Meinseth som tok over som ansvarlig redaktør etter Tor Coward. Kanalen har nisjekonsesjon, og sender i kommunene Drammen og Lier på FM-båndet. Sendetiden er mellom 14:00-17:59 alle hverdager, samt mellom 14:00-23:59 alle lørdager.

Kanal1 Drammen er i sin helhet drevet av elevene ved studielinjen *radio og podkast* på Danvik Folkehøgskole. Disse elevene produserer og formidler alt sendestoff på egen hånd, som en del av utdanningsløpet ved studielinjen. Danvik er den eneste folkehøgskolen i landet med egen konsesjon til å sende radio.

## Programmer 2017-2018
* Alternativ Agenda (Isak Hagen og Adrian Skorpen)
* Helt Ærlig (Yasmin Mehmood)
* Kammerset (Tor Martin Kvernhaugen og Bendik Borchgrevink)
* Mint Music (Christian Thornæs og Jonas Brovig)
* Vors (Hannah Andersen og Henriette Lien)
* Åpent Studio (Ingvild Odine Hammer Hovda)

## Programmer 2016-2017
* Fleet Merridew On Air (Joachim Johnsen)
* Radiostudentene (Christian Walstad og Daniel Gundersen)
* Hvitt Flagg (Johannes Ølfernes og Matej Tobola)
* Runddans (Malin Flaglien og Karoline Rolfstad)
* Game Scoop (Mats Aasrum)
* Mysteriehjørnet (Elena Hansen, Carl August Schmidt, Martin Øen og Matej Tobola)

## Programmer 2015-2016

* Seriøst Bullshit (Henrik Røyne, Syver Olesen, Jonathan Linaae, Anders Munck, Eirik Gevelt, Jakob Bratberg, Karianne Hansen)
* Destinasjon Svorskland (Elvira Hedenlund, Marit Kamsvåg og Margrethe Skinderviken)
* Machodirektoratet (Sondre Slettene, Mathias Hagen, Ola Åsmul og Oscar Eckhoff)
* Utdritningslaget (Madelen Mindresunde og Andrea Vatshelle Solum) 
* 50 minutes of fame (Nina Berger og Vida Kolbu)

## Programmer 2014-2015
* Ingefærøllen (Kristian Græsdahl og Lukas Christiansen)
* Pratlappen (Nina Strandby og Sindre Brobakken)
* Tarjei og Markus - To menn om relativt fæle ting (Tarjei Kvamme og Markus Vangen)
* Fakultetet (Jon Marius Hyttebakk, Markus Vangen og Anine Birkeland)
* PartyParty med DJ Anine (Anine Birkeland)

## Referanser


## Eksterne lenker
* Offisielle hjemmesider
Liste over ordførere i Stange

**Liste over ordførere i Stange** er en oversikt over ordførere i Stange kommune i Innlandet siden 1837. Siden 1923 har Stange hatt ordførere fra Arbeiderpartiet. De to ordførerne som har sittet lengst er Arnljot Johnstad og Jan Tyriberget, som begge var ordførere i 23 år.

Den 1. januar 1964 ble Romedal og Stange slått sammen.

## Ordførere

## Kilder
* Ordførere i Stange på Stange kommunes nettsider

## Referanser
Loving You (Michael Jackson-sang)

**«Loving You»** er en sang skrevet av Michael Jackson som ble spilt inn og gitt ut på albumet *[[Xscape]]* med Michael Jackson i 2014. Sangen ble gitt ut på singel senere samme år.
Loving You

**Loving You**, **Lovin' You** eller **Luvin' You** kan blant annet sikte til:

## Film
* *[[Loving You (film, 1957)|Loving You]]* (film, 1957), en film med Elvis Presley
* *[[Loving You (film, 2008)|Loving You]]* (film, 2008), en filippinsk film
* *[[Loving You (film, 1995)|Loving You]]* (film, 1995), en kinesisk film med Sean Lau
* *[[Loving You (TV-film)|Loving You]]* (TV-film), en britisk fjernsynsfilm med manus av Matthew Hall

## Litteratur
* ''Loving You'' (manga), en manga av Nami Akimoto
* *Loving You*, en 2003 roman av Maureen Child

## Musikk
### Album
* ''Loving You'' (album), et musikkalbum av Elvis Presley, utgitt 1. juli 1957.
* *Loving You*, et album av Lani Misalucha
* *Loving You*, et album av Tommy Page
* *[[Luvin' You]]*, et album av One Voice

### Sanger
* "Lovin' You", en 1975 sang av Minnie Riperton
* "Lovin' You", en 1966 sang av John Sebastian, først innspilt av Lovin' Spoonful på albumet *[[Hums of the Lovin' Spoonful]]*, samt senere også av Dolly Parton
* "Lovin' You", en 1977 sang av Pat Travers fra hans album *[[Putting It Straight]]*
* "Lovin' You" (The O'Jays song) (1987)
* "Lovin' You" (S.E.S. sang) (2000)
* "Lovin' You" (Kristine W sang) (2001)
* "Lovin' You" (TVXQ sang) (2007)
* "Loving You", tittelsporet til 1957 albumet til Elvis Presley som er nevtn ovenfor.
* "Loving You", en 1974 sang av Thomas J. Mitchell
* "Loving You" (Feargal Sharkey sang) (1985)
* Loving You (Michael Jackson sang), en sang av Michael Jackson innspilt under «Bad»-sessjonene i 1985–1987 og utgitt i 2014.
* "Loving You", en 1989 sang av The Orb fra "A Huge Ever Growing Pulsating Brain That Rules from the Centre of the Ultraworld"
* "Loving You", en 2002 sang av Jennifer Lopez fra *[[This Is Me... Then]]*
* "Loving You" (Nina Girado sang) (2003)
* "Loving You", en 2003 sang av Jessica Simpson fram *[[In This Skin]]*
* "Loving You", en 2008 sang av Duffy fra "Warwick Avenue"
* "Loving You", en sang av Kylie Minogue fra studioopptakene til hennes 2004 *[[Ultimate Kylie]]* album som ikke ble offisielt utgitt.
* "Loving You" (Matt Cardle og Melanie C sang) (2013)
* "Loving You", en sang skrevet av Gerry Mulligan med sangtekst av Judy Holliday
* "Loving You (Ole Ole Ole)", en 2001 sang av Brian Harvey
Gransking

Å **granske** eller gjennomføre **gransking** betyr å undersøke noe grundig. I norsk juss har ordet gransking en spesialisert betydning i norsk straffeprosess og i selskapsrett.

## Straffeprosess
I norsk straffeprosess er gransking en undersøkelse av reelle bevismidler (fast eiendom, løsøre, menneskekropp). Reelle bevismidler i en straffesak skal som utgangspunkt granskes av dømmende rett (utslag av bevisumiddelbarhetsprinsippet). Granskingen kan utføres av andre der det er nødvendig med særlig sakkyndighet, det som skal granskes vil forspilles før retten kan granske det e.l.

Det kan utføres forskjellige typer gransking utenfor hovedforhandlingen, blant annet *rettslig granskingsforretning* i en tingrett, granskingen kan overlates til sakkyndige, eller den kan utføres av polititjenestemenn som ledd i etterforskning.

Retten kan pålegge siktede eller tredjemenn å utlevere ting til gransking hvis vedkommende har vitneplikt, men vedkommende har ingen plikt til på eget grunnlag å levere inn ting som kan brukes som bevis. Ønsker ikke vedkommende å medvirke til utlevering av tingen når retten har pålagt det, kan retten få tingen beslaglagt.

Mistenkte i en straffesak kan underlegges en forholdsmessig kroppslig undersøkelse. For andre enn siktede (f.eks. offeret) kreves det samtykke for kroppslig undersøkelse.

## Selskapsrett
I aksjeselskaper kan aksjeeiere på generalforsamling kreve igangsatt gransking for å undersøke selskapets stiftelse, forvaltning eller nærmere angitte forhold ved forvaltningen eller regnskapene. Dersom aksjeeiere som representerer minst en tidel av den aksjekapital som er representert på generalforsamlingen stemmer for forslaget, og tingretten finner at det er saklig grunn for forslaget, skal retten iverksette gransking. Retten skal oppnevne en eller flere granskere som skal undersøke selskapet og levere en granskingsrapport til retten.

## Referanser
Arnljot Johnstad

**Arnljot Gelline Johnstad** (født 27. mars 1905, død 2. januar 1986 i Ottestad) var en norsk lokalpolitiker. Han var ordfører i Stange fra 1952 til 1975.

Han satt i fylkestinget fra 1952. 1. januar 1964 ble Stange slått sammen med Romedal, og Johnstad ble ordfører for den sammenslåtte kommunen.

## Sitater
* «Vi har nå'e som hette representasjon. Dæ gjør vi slik at der det serveres varm mat, dit går je. Der det blir bytt fram kaffe og julekaku, dit går du.»
*: Da Arnljot Johnstad ble valgt som ordfører i 1951 ble 23 år gamle Odvar Nordli varaordfører. Johnstad forteller her hvordan de skal fordele oppgavene.

## Referanser
Tiedemann Giese

**Tiedemann Bartholomäus Giese** (født 1. juni 1480 i Danzig; død 23. oktober 1550 i Heilsberg) var katolsk teolog og biskop, først av Kulm og så av Ermeland.

## Liv og virke
Giese stammet fra den tyske patrisierfamilien Giese, som opprinnelig kom fra Unna men på oldefarens tid var kommet til Danzig. Hans bror Georg Giese ledet familiens handelshus i hansebyen.  

Tiedemann Giese er hovedsakelig kjent på grunn av at han tilhørte samme miljø som Nikolaus Kopernikus. Han var en av denne store astronomens nærmeste venner. Hans bror Hermann Giese var gift med datteren til en av Kopernikus' kusiner.

Giese var positiv til Kopernikus' astronomiske tanker, og sluttet seg til Georg Joachim Rheticus med å oppfordre ham til å publisere sine astronomiske teorier. Det gikk Kopernikus med på, og *[[De revolutionibus orbium coelestium]]* ble trykket av Johannes Petreius i Nürnberg i 1543, rett før Kopernikus' død.

Tiedemann Giese ble allerede som 24-årig domkapitular ved domkirken i Danzig. Sammen med Mauritius Ferber var han prest ved St. Peter og Paul-kirken. I 1516 var han sammen med Kopernikus forfatter av et brev til den polske konge Sigismund I den gamle der de spurte om kongens vern av Preussen mot Den tyske orden, og generelt gav støtte til den polske krone mot Den tyske orden.

I 1517 ble han rettsvikar. Han arbeidet blant annet med oppdateringen av Kulmerretten. Seks år etter ble han domkustos i Frauenburg, som var sete for bispedømmet Ermeland. I 1538 ble han biskop av Kulm, og innehadde dette embedet til 1549. Under denne perioden hadde han historikeren Lucas David som kansler. Han hadde en omfattende brevveksling med Erasmus av Rotterdam og Philipp Melanchthon. Blant hans publikasjoner er *Centum et decem assertiones, quas auctor earum Flosculos appellavit de homine interiore et exteriore*, en polemikk mot en av Martin Luthers tilhengere, Johann Briesmann. De fleste av hans øvrige verker er gått tapt (blant annet et om Aristoteles og et kalt *De Regno Christi*).

I 1549 ble Giese fyrstebiskop av Ermeland. Biskop Giese var den som sørget for at Ermeland forble katolsk, - resten av det daværende Preussen gikk over til lutherdommen.

Nikolaus Kopernikus gav Tiedemann Giese alle sine skrifter, og etterlot sitt bibliotek til domkapittelet for Ermeland.

Fyrstbiskop Giese ble begravet ved sine slektninger og ved Nikolaus Kopernikus i domkirken i Frauenburg.

## Verker
* *Anacrisis nominis Jesus* (1542)
* *Antilogikon flosculorum Lutheranorum* (1523)

## Referanser


## Litteratur
* Teresa Borawska: *Tiedemann Giese (1480–1550). W życiu wewnętrznym Warmii i Prus Królewskich*. Wydam Pojezierze, Olsztyn 1984, ISBN 83-7002-167-0 (mit deutscher Zusammenfassung)
* Heinz Gerlinger: «Bischof Tiedemann Giese (1480-1550), Freund des Nikolaus Kopernikus und sein Geschlecht». I: *Genealogie. Deutsche Zeitschrift für Familienkunde*. Bd. 15 (1981), s. 465–472
* Hans-Jürgen Karp: «Giese, Tiedemann Bartholomäus (seit 1519) (1480-1550)». I: Erwin Gatz (utg.): *Die Bischöfe des Heiligen Römischen Reiches 1448 bis 1648. Ein biographisches Lexikon*. Berlin 1996, S. 227–229
*
Fossile termitter

**Fossile termitter** (Isoptera) er en gruppe av insekter. De viser at termittene ikke er av de eldste insektgruppene, men de har vært en viktig del av faunaen i de siste 100 millioner år.

## Utseende
Arbeiderne (de ikke formeringsdyktige individene) var vingeløse, bleke og tynnhudete. Kjønnsmodne individer var større, karftigere pigmenterte, med to par lange vinger med fint årenett, disse ble kastet av etter paringen. Hos noen grupper forekommer særskilte soldat-kaster av arbeidere som beskytter kolonien.

## Levevis
Etter alt å dømme hadde de fossile termittene et tilsvarende levesett som de moderne, ved at de levde i store samfunn dominert av noen få, reproduserende individer, og spiste treverk som de fordøyde ved hjelp av mikroorganismer.

## Fossiler
Fossile termitter er kjent tilbake til kritt-tiden, de er dermed de eldste kjente sosiale insektene. Termittene stammer fra kakerlakker og avgrensingen mellom termitter og kakerlakker kan noen ganger være litt vanskelig for ufullstendige fossiler. Der er funnet mange fossile termitter fra tertiær.

## Systematisk inndeling

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Neoptera
****** Gruppen Dictyoptera
******* Termitter, Isoptera Brullé, 1832
******** Familien Cratomastotermitidae Engel, Grimaldi & Krishna, 2009
******** Familien Mastotermitidae Desneux, 1904
******** Underorden Euisoptera Engel, Grimaldi & Krishna, 2009
********* Familien Archotermopsidae Engel, Grimaldi & Krishna, 2009
********* Familien Hodotermitidae Desneux, 1904
********** Underfamilien Caatingatermitinae Martins-Neto, Ribeiro & Prezoto, 2006
********** Underfamilien Carinatermitinae Krishna & Grimaldi, 2000
********** Underfamilien Cretatermitinae Emerson, 1967
********** Underfamilien Lutetiatermitinae Schlüter, 1989
********* Familien Kalotermitidae Froggatt, 1896
********* Familien Stolotermitidae Engel, Grimaldi & Krishna, 2009
********* Familien Termopsidae Holmgren, 1911
********* Gruppen Neoisoptera Engel, Grimaldi & Krishna, 2009
********** Familien Archeorhinotermitidae Krishna & Grimaldi, 2003
********** Familien Rhinotermitidae Froggatt, 1897
********** Familien Stylotermitidae Holmgren & Holmgren, 1917
********** Familien Termitidae Latreille, 1802

## Litteratur

* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.

## Eksterne lenker
*
Den faste tekniske voldgiftsrett

**Den faste tekniske voldgiftsrett** var en domstol som normalt ble satt med to fagkyndige dommere og én jurist som rettens formann. Ordningen ble etablert i 1906 fordi de alminnelige domstoler da arbeidet sent, og i tillegg ikke hadde kunnskaper om tekniske forhold. Ordningen ble avviklet i 2002.

Det var Den norske arkitekt- og ingeniørforening og Den polytekniske forening som tok initiativet til ordningen, og det ble opprettet domstoler i Oslo, Bergen og Trondheim. I 1964 ble det også opprettet slik domstol i Stavanger. 

I de alminnelige kontraktsbestemmelsene for utførelse av bygg- og anleggsarbeider (NS 3401, pkt 29.1) ble det inntatt klausul om at alle tvister hvor tvistegjenstandens verdi overstiger &nbsp;kroner skulle avgjøres av den faste tekniske voldgiftsrett som hadde sete nærmest byggestedet, om ikke partene var enige om å la tvisten avgjøres ved rettergang for de ordinære domstoler. Da standarden ble revidert i 1990, og fikk sin nye versjon i NS 3430, ble klausulen ikke beholdt. Det førte til at saksmengden for denne type tvisteløsning gikk ned og til slutt til at domstolene ble avviklet.

## Kilder
* https://web.archive.org/web/20071020230017/http://old.polyteknisk.no/voldgiftsretten.html
* Tore Sandvik, *Kommentar til NS 3401*, Universitetsforlaget, Bergen 1977, s. 280 flg. ISBN 82-00-05171-4
St. Georg kirke (Jambol)

**St. Georg kirke** (bulgarsk: Църква "Свети Георги") er en kirke i byen Jambol sydøst i Bulgaria.

Kirken hører under Sliven eparki i den bulgarske ortodokse kirke, og er tilegnet Sankt Georg. 

Kirken er fra 1737. Selve kirkebygningen, bygget under det osmanske styret i Bulgaria, er relativt lav, men et høyere frittstående klokketårn ble senere bygget og fungerer også som inngangsport til kirkeområdet.

## Referanser


## Eksterne lenker
*
Can the Can (sang)

**«Can the Can»** er en sang skrevet av Mike Chapman og Nicky Chinn som ble spilt inn og gitt ut på singel av Suzi Quatro i 1973. Sangen ble gitt ut på albumet Quatros selvtitulerte debutalbum samme år, som i Australia ble utgitt under navnet *Can the Can*. I 1977 ble sangen spilt inn live i Japan og gitt ut på albumet *[[Live And Kickin']]*. Hun spilte den inn igjen i studio i 1996 og ga den ut på albumet *[[What Goes Around - Greatest & Latest]]*.

## Eksterne lenker
*
Willy Bangsund

**Willy Bangsund** (født 15. desember 1945) er en norsk ildsjel og brytetrener i Kirkenes Atletklubb. I 2007 ble Bangsund nominert til «Årets ildsjel» på Idrettsgallaen 2007 av Norges Bryteforbund. Han har også fått flere æresbevisninger fra samme forbund. Han ble tildelt Finnmark fylkes kulturpris i 2013, for sitt arbeid med å utvikle bryting som idrett lokalt, nasjonalt og internasjonalt gjennom mange år.

Bangsund er trener for klubben siden 1970-tallet og tok i 1970 initiativet til å etablere brytestevnet «Aprilstevnet», som arrangeres årlig. Han har vært pådriver for et samarbeid med Russland, noe som har ført til stor russisk deltagelse i stevnene som har vært arrangert i Kirkenes. 

## Referanser
Tus

**Tus** () også romanisert som **Tous**, **Toos** eller **Tūs**, er en gammel by i den iranske provins Razavi Khorasan. 
Tus ligger i nærheten av storbyen Mashhad, en av sjiaislams viktigste religiøse steder.

Byen var kjent som **Susia** (Σούσια) for de gamle grekere.  Den ble inntatt av Aleksander den store i 330 f.Kr.

I 809 ble abbasidenes kalif Harun al-Rashid syk og døde i Tus.

Byens mest kjente borger turde være dikteren og epikeren Abu l-Qasim Firdausi (død ca. 1020), hovedforrfatteren av det monumentale persiske nasjonalepos Schāhnāme. Herfra stammer også den betydelige islamske lærde Abu Hamid Muhammad al-Ghazali (født her i 1058). Andre større personligheter fra Tus er Asadi Tusi (død 1072), Sharaf al-Din al-Tusi (død 1213) og Nasir ad-Din at-Tusi (død 1274).   

## Referanser


## Eksterne lenker
*
Niels Manuel Jaquesson

**Niels Manuel Jaquesson**, bedre kjent som **Ben Joseph**, **Benyoucef** eller **Ben Youcéf** (født 8. mai 1928, død 2. oktober 2000) var en fransk-algerisk restauratør. I 1963 åpnet han restauranten La P'tite Cuisine i Vika, en av de første internasjonale restaurantene i Oslo.

Han hadde fem barn, blant dem aerobicinstruktøren Kari Jaquesson.

## Referanser